95/25/EY: Komission päätös, tehty 8 päivänä helmikuuta 1995, direktiivin 92/33/ETY 16 artiklan 2 kohdassa mainitun päivämäärän siirtämisestä vihannesten lisäys- ja taimiaineiston, siemeniä lukuun ottamatta, kolmansista maista tuonnin osalta



Virallinen lehti nro L 036 , 16/02/1995 s. 0034 - 0035



KOMISSION PÄÄTÖS, tehty 8 päivänä helmikuuta 1995, direktiivin 92/33/ETY 16 artiklan 2 kohdassa mainitun päivämäärän siirtämisestä vihannesten lisäys- ja taimiaineiston, siemeniä lukuun ottamatta, kolmansista maista tuonnin osalta (95/25/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vihannesten lisäys- ja taimiaineiston, lukuun ottamatta siemeniä, pitämisestä kaupan 28 päivänä huhtikuuta 1992 annetun neuvoston direktiivin 92/33/ETY (1), sellaisena kuin se on viimeksi muutettuna komission päätöksellä 94/152/EY (2), ja erityisesti sen 16 artiklan 2 kohdan, sekä katsoo, että komission päätöksen 94/152/EY nojalla mainitun direktiivin 16 artiklan 2 kohdassa oleva päivämäärä siirrettiin 31 päivään joulukuuta 1994, komission on direktiivin 92/33/ETY 16 artiklan 1 kohdan mukaisesti päätettävä, vastaako sellainen kolmansissa maissa tuotettu vihannesten lisäys- ja taimiaineisto, lukuun ottamatta siemeniä, joiden osalta voidaan antaa samat toimittajan velvoitteita, tunnistettavuutta, ominaispiirteitä, kasvinsuojelua, kasvatustapaa, pakkaamista, tarkastusjärjestelyjä, merkitsemistä ja sinetöintiä koskevat takeet, kaikissa näissä suhteissa yhteisössä tuotettua vihannesten lisäys- ja taimiaineistoa, sekä onko se direktiivin vaatimusten ja edellytysten mukainen, tällä hetkellä ei kuitenkaan käytettävissä edelleenkään ole niin paljon tietoa kolmansien maiden edellytyksistä, että komissio voisi tässä vaiheessa tehdä mitään kolmatta maata koskevaa päätöstä, jäsenvaltiot ovat tuoneet tietyissä kolmansissa maissa tuotettua vihannesten lisäys- ja taimiaineistoa, lukuun ottamatta siemeniä; kaupankäynnin kuvioiden häiriintymisen ehkäisemiseksi olisi mainitun direktiivin 16 artiklan 2 kohdan mukaisesti sallittava jäsenvaltioiden edelleen soveltaa kolmansista maista tuotavaan vihannesten lisäys- ja taimiaineistoon, lukuun ottamatta siemeniä, niitä edellytyksiä, joita sovelletaan yhteisössä saatujen tuotteiden tuotantoon ja kaupan pitämiseen, jäsenvaltion mainitun direktiivin 16 artiklan 2 kohdan ensimmäisen alakohdan mukaisesti tekemän päätöksen mukaan maahan tuomaan vihannesten lisäys- ja taimiaineistoon, lukuun ottamatta siemeniä, ei saa muissa jäsenvaltioissa soveltaa minkäänlaisia kaupanpitämisen rajoituksia niiden seikkojen osalta, joihin mainitun direktiivin 16 artiklan 1 kohdassa viitataan, näin ollen 16 artiklan 2 kohdassa mainittua päivämäärää olisi edelleen siirrettävä, ja tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Direktiivin 92/33/ETY 16 artiklan 2 kohdan ensimmäisessä alakohdassa mainittu päivämäärä siirretään 31 päivään joulukuuta 1996. 2 artikla Tämä päätös on osoitettu kaikille jäsenvaltioille. Tehty Brysselissä 8 päivänä helmikuuta 1995. Komission puolesta Franz FISCHLER Komission jäsen (1) EYVL N:o L 157, 10.6.1992, s. 1 (2) EYVL N:o L 66, 10.3.1994, s. 33